stanford-oval/wikipedia huggingface dataset:
สงครามสืบราชบัลลังก์สเปน

สงครามสืบราชบัลลังก์สเปน (อังกฤษ: War of the Spanish Succession) (ค.ศ. 1702–ค.ศ. 1714) ซึ่งรวมทั้งสงครามพระนางแอนน์ (Queen Anne's War) ใน ทวีปอเมริกาเหนือเป็นสงครามครั้งสำคัญครั้งหนึ่งของทวีปยุโรปเกี่ยวกับปัญหาการสืบสันติวงศ์ของบัลลังก์สเปน ซึ่งเป็นผลให้มีการเปลี่ยนความสมดุลทางอำนาจในยุโรป ผู้เป็นผู้นำทางทหารที่สำคัญ ๆ ในสงครามครั้งนี้ก็ได้แก่โคลด ลุยส์ เฮคเตอร์ แห่งวิลลาร์ส, เจมส์ ฟิทซเจมส์ ดยุกแห่งเบอร์วิก,  จอห์น เชอร์ชิล ดยุกแห่งมาร์ลบะระ และเจ้าชายเออแฌนแห่งซาวอย
ในปี ค.ศ. 1700 พระเจ้าการ์โลสที่ 2 แห่งสเปนสวรรคตและทรงทิ้งทุกสิ่งทุกอย่างให้ดยุกแห่งอองชู พระนัดดาในพระเจ้าหลุยส์ที่ 14 แห่งฝรั่งเศส และผู้กลายมาเป็นพระเจ้าเฟลีเปที่ 5 แห่งสเปน สงครามจึงค่อย ๆ ประทุขึ้นโดยจักรพรรดิเลโอโปลด์ที่ 1 แห่งโรมันอันศักดิ์สิทธิ์ ราชวงศ์ฮับส์บูร์ก ทรงต่อสู้เพื่อรักษาบัลลังก์สเปนไว้กับฮับส์บูร์ก เมื่อพระเจ้าหลุยส์ที่ 14 เริ่มขยายดินแดนอย่างรวดเร็ว ประเทศอื่น ๆ ในยุโรปโดยเฉพาะราชอาณาจักรอังกฤษ โปรตุเกส และเนเธอร์แลนด์จึงเข้าร่วมเป็นพันธมิตรกับจักรวรรดิโรมันอันศักดิ์สิทธิ์เพื่อต่อต้านฝรั่งเศส รัฐอื่น ๆ เข้าร่วมในสงครามต่อต้านฝรั่งเศสและสเปนเพื่อจะหวังที่ได้ดินแดนเพิ่ม หรือเพื่อป้องกันการเสียดินแดนที่ครองอยู่  สงครามไม่จำกัดอยู่แต่ในยุโรปเท่านั้นแต่ในทวีปอเมริกาเหนือซึ่งรู้จักระหว่างชาวอาณานิคมอังกฤษในนามว่า “สงครามพระราชินีนาถแอนน์” และจากทหารคอร์แซรส์และโจรสลัดหลวง (privateers) ตามแนวสเปน (Spanish Main) — แนวฝั่งทะเลของสเปนในทวีปอเมริกาเหนือตั้งแต่บริเวณริมฝั่งรัฐฟลอริดาปัจจุบันเรื่อยลงไปทางเม็กซิโกลงไปจนถึงทางตอนเหนือของทวีปอเมริกาใต้ มีการประมาณการว่ายอดผู้เสียชีวิตในสงครามครั้งนี้อาจสูงถึง 400,000 คน
สนธิสัญญา

สงครามสงบลงด้วยการลงนามในสนธิสัญญาอูเทร็คท์เมื่อวันที่ 11 เมษายน ค.ศ. 1713 และ การประชุมราสชตัทครั้งที่ 1 ค.ศ. 1714 (First Congress of Rastatt 1714) ผลจากสงครามคือพระเจ้าเฟลีเปที่ 5 ยังคงเป็นพระเจ้าแผ่นดินสเปนแต่ถูกยกเลิกสิทธิในการสืบราชบัลลังก์ฝรั่งเศสซึ่งเป็นการป้องการการรวมตัวระหว่างราชอาณาจักรสเปนและฝรั่งเศส ออสเตรียไดัรับดินแดนที่เคยเป็นของสเปนในอิตาลีและเนเธอร์แลนด์ทั้งหมด ความมีอิทธิพลเหนือกว่า (Hegemony) ประเทศใด ๆ ในยุโรปของฝรั่งเศสต่อยุโรปก็สิ้นสุดลงและปรัชญาการสร้างความสมดุลทางอำนาจ (balance of power) กลายมาเป็นส่วนหนึ่งของความสัมพันธ์ระหว่างประเทศซึ่งกล่าวถึงในสนธิสัญญาอูเทรชท์
ดูเพิ่ม

ประวัติศาสตร์ฝรั่งเศส
ประวัติศาสตร์ออสเตรีย
ประวัติศาสตร์อังกฤษ
จอห์น เชอร์ชิล ดยุกแห่งมาร์ลบะระ
| ด ค กสงครามครั้งใหญ่ในยุโรป |
| --- | --- |
ก่อนคริสต์ศตวรรษที่ 17:  สงครามกอล  สงครามครูเสด  สงครามร้อยปี  สงครามศาสนาของฝรั่งเศส 
คริสต์ศตวรรษที่ 17:  สงครามสามสิบปี†  สงครามเก้าปี 
คริสต์ศตวรรษที่ 18:  มหาสงครามเหนือ  สงครามสืบราชบัลลังก์สเปน  สงครามสืบราชบัลลังก์ออสเตรีย  สงครามเจ็ดปี†  สงครามปฏิวัติฝรั่งเศส 
คริสต์ศตวรรษที่ 19:  สงครามนโปเลียน†  สงครามไครเมีย  สงครามออสเตรีย-ปรัสเซีย  สงครามฝรั่งเศส-ปรัสเซีย 
คริสต์ศตวรรษที่ 20:  สงครามบอลข่าน  สงครามโลกครั้งที่หนึ่ง  สงครามกลางเมืองสเปน  สงครามโลกครั้งที่สอง† 
† หมายถึง สงครามที่มีผู้เสียชีวิตมากที่สุดในศตวรรษนั้น
สงครามโลก Z

| --- | --- |
ปกใหม่
ผู้ประพันธ์: แม็กซ์ บรูกส์
ชื่อเรื่องต้นฉบับ: World War Z
ผู้แปล: นพดล เวชสวัสดิ์
ประเทศ: สหรัฐอเมริกา
ภาษา: อังกฤษ
ประเภท: สยองขวัญ  บันเทิงคดีหลังพยากรณ์
สำนักพิมพ์: Crown Earnest Publishing (ไทย)
วันที่พิมพ์: 12 กันยายน 2006 กุมภาพันธ์ 2012 (ไทย)
หน้า: 342 หน้า
ISBN: 0-307-34660-9
เรื่องก่อนหน้า: The Zombie Survival Guide 
สงครามโลก Z (อังกฤษ: World War Z) เป็นนวนิยายแนวบันเทิงคดีหลังพยากรณ์ และสยองขวัญ เขียนโดยนักเขียนชาวอเมริกัน แม็กซ์ บรูกส์ เป็นเรื่องราวเกี่ยวกับบทสัมภาษณ์จากผู้รอดชีวิตรายต่าง ๆ ทั่วโลก หลัง "สงครามโลกซอมบี้" โดยมีผู้เขียนซึ่งในเรื่องเป็นเจ้าหน้าที่คณะกรรมการรายงานหลังสงครามของสหประชาชาติ ทำหน้าที่เป็นผู้รวบรวม
ฉบับภาษาอังกฤษตีพิมพ์เมื่อปี 2006 ส่วนฉบับภาษาไทยตีพิมพ์ครั้งแรกในปี 2012 แปลโดย นพดล เวชสวัสดิ์ จัดพิมพ์โดยสำนักพิมพ์ Earnest Publishing
ในปี 2013 นวนิยายเรื่องนี้ได้ถูกนำไปสร้างเป็นภาพยนตร์ในชื่อ มหาวิบัติสงคราม Z นำแสดงโดย แบรด พิตต์
สงครามกลางเมืองผู้ปลดปล่อย

สงครามกลางเมืองผู้ปลดปล่อย (อังกฤษ: Liberators' civil war) เป็นสงครามที่คณะสามผู้นำที่สอง (Second Triumvirate) เป็นผู้ก่อ เพื่อแก้แค้นการฆ่าจูเลียส ซีซาร์ สงครามดังกล่าวเป็นการสู้รบระหว่างกองกำลังของมาร์ค แอนโทนีกับออกเตเวียน (สมาชิกคณะสามผู้นำที่สอง) ฝ่ายหนึ่ง และกองกำลังของมือสังหารซีซาร์ มาร์คัส จูนิอัส บรูตัสกับไกอัส แคสซิอัส ลอนไจนัสอีกฝ่ายหนึ่ง เมื่อ 42 ปีก่อน ค.ศ.
อารัมภบท

หลังการฆ่าซีซาร์ บรูตัสและแคสซิอัส (ผู้ก่อการหลักสองคน ซึ่งรู้จักในนามผู้ปลดปล่อย) หนีออกนอกอิตาลีแล้วเข้าควบคุมจังหวัดทางตะวันออกทั้งหมด (ตั้งแต่กรีซและมาซีโดเนียไปถึงซีเรีย) ตลอดจนราชอาณาจักรตะวันออกพันธมิตร ในกรุงโรม สามผู้นำหลักฝ่ายซีซาร์ ได้แก่ แอนโทนี ออกเตเวียนและมาร์คัส เอมิลลิอัส เลปิดัส ผู้ควบคุมกองทัพโรมันแทบทั้งหมดในทางตะวันตก ปราบปรามการค้านของวุฒิสภาและสถาปนาคณะสามผู้นำที่สอง หนึ่งในภารกิจแรก ๆ คือ ทำลายกองกำลังของผู้ปลดปล่อย ไม่เพียงแต่เพื่อควบคุมโลกโรมันอย่างสมบูรณ์เท่านั้น หากเป็นไปเพื่อแก้แค้นมรณกรรมของซีซาร์ด้วย
คณะสามผู้นำตัดสินใจคงเลปิดัสอยู่ในอิตาลี ระหว่างที่แอนโทนีและออกเตเวียนยกพลไปยังตอนเหนือของกรีซด้วยทหารที่ดีที่สุด (ทั้งหมด 28 ลีเจียน) ในปีที่ 42 ก่อนคริสตกาล คณะสามผู้นำส่งไดอัส นอร์บานัส ฟลักคัสและเดซิดิอัส ซาซา พร้อมทหาร 8 ลีเจียนเป็นกองระวังหน้ารุกเข้ามาซีโดเนีย นอร์บานัสและซาซาเผชิญกับกำลังพลผสมที่รุกเข้ามาของแคสซิอัสและบรูตัสแถบเมืองฟิลิปปี เนื่องจากนอร์บานัสและซาซามีไพร่พลน้อยกว่าจึงยึดที่ตั้งใกล้กับฟิลิปปีซึ่งกันมิให้ฝ่ายผู้ปลดปล่อยรุกต่อไป บรูตัสและแคสซิอัสจัดการให้นอร์บานัสผละจากที่ตั้งนี้ด้วยอุบาย แต่นอร์บานัสพบอุบายดังกล่าวทันกาลที่จะยึดที่ตั้งสำคัญนี้คืนได้ เมื่อบรูตัสและแคสซิอัสตีเข้ามาทางปีก นอร์บานัสและซาซาก็ล่าถอยไปยังแอมฟิโพลิส เมื่อมาร์ก แอนโทนีและกองกำลังขนาดใหญ่ของคณะสามผู้นำมาถึง (ขณะนั้นออกเตเวียนล้าหลังอยู่ที่ดีราเคียมเพราะสุขภาพไม่ดี) ก็พบว่าแอมฟิโพลิสมีการป้องกันแน่นหนาและแอนโทนีปล่อยให้นอร์บานัสบังคับบัญชาเมืองนั้นไป
กำลังพลสองฝ่าย

คณะสามผู้นำนำทหาร 19 ลีเจียนเข้าสู่สมรภูมิ แหล่งข้อมูลรายงานชื่อลีเจียนอย่างเจาะจงเพียงหนึ่งลีเจียนเท่านั้น (ลีเจียนที่ 4) แต่ลีเจียนอื่นที่มาด้วยมีลีเจียนที่ 6 ที่ 7 ที่ 8 ที่ 10 อีเควาทริส ที่ 12 ที่ 3 ที่ 226 ที่ 28 ที่ 29 และที่ 30 เนื่องจากทหารผ่านศึกได้เข้าอยู่อาศัยในนิคมทางบกหลักจากยุทธการ แอเปียน (Appian) รายงานว่า ลีเจียนของคณะสามผู้นำมีกำลังแทบเต็มอัตรา ยิ่งกว่านั้น ยังมีกองกำลังทหารม้าพันธมิตรขนาดใหญ่ด้วย (ทหารม้า 13,000 นายกับออกเตเวียน และ 20,000 นายกับแอนโทนี)
กองทัพของผู้ปลดปล่อยมี 17 ลีเจียน (8 ลีเจียนกับบรูตัสและ 9 ลีเจียนกับแคสซิอัส ขณะที่อีก 2 ลีเจียนอยู่กับทัพเรือ) มีเพียง 2 ลีเจียนที่มีกำลังเต็มอัตรา แต่กองทัพได้รับการเสริมกำลังด้วยทหารเกณฑ์จากราชอาณาจักรพันธมิตรทางตะวันออก แอเปียนรายงานว่ากองทัพดังกล่าวรวบรวมพลราบได้รวมประมาณ 80,000 นาย ทหารม้าพันธมิตรมีทั้งสิ้น 17,000 นาย รวมทั้งพลธนู 5,000 นายที่ขี่ม้าตามแบบตะวันออก) กองทัพนี้รวมลีเจียนเก่าของซีซาร์ที่ประจำอยู่ทางตะวันออก (อาจเป็นลีเขียนที่ 27 ที่ 36 ที่ 37 ที่ 31 และที่ 33) ฉะนั้น กองทัพของผู้ปลดปล่อยจำนวนมากจึงประกอบด้วยอดีตทหารผ่านศึกของซีซาร์ อย่างไรก็ดี อย่างน้อยลีเจียนที่ 36 มีทหารผ่านศึกของปอมปีย์ ซึ่งสมัครเข้ากองทัพซีซาร์หลังยุทธการที่ฟาร์ซาลัส ความภักดีของทหารผู้คาดหมายจะสู้กับทายาทของซีซาร์เป็นประเด็นละเอียดอ่อนสำหรับผู้ปลดปล่อย แคสซิอัสพยายามเพิ่มพูนความภักดีของทหารทุกทางด้วยสุนทรพจน์รุนแรง และการให้บำเหน็จทหารนายละ 1,500 ดีนารี และเซนจูเรียน (centurion) นายละ 7,500 ดีนารี
ยุทธการที่ฟิลิปปีครั้งที่หนึ่ง

ยุทธการที่ฟิลิปปีประกอบด้วยการรบปะทะสองครั้งในที่ราบทางตะวันตกของนครโบราณฟิลิปปี ครั้งแรกเกิดขึ้นในสัปดาห์แรกของเดือนตุลาคม บรูตัสเผชิญกับออกเตเวียน ขณะที่กองกำลังของแอนโทนีเผชิญกับแคสซิอัส ในช่วงแรก บรูตัสผลักดันออกเตเวียนกลับไปและเข้าค่ายลีเจียนของเขา แต่ในทางใต้ แอนโทนีพิชิตแคสซิอัส และแคสซิอัสเมื่อได้ทราบรายงานเท็จว่าบรูตัสล้มเหลวก็ได้ก่ออัตวินิบาตกรรม บรูตัสระดมกำลังพลที่เหลือของแคสซิอัสและทั้งสองฝ่ายสั่งการให้กองทัพของตนถอยกลับเข้าค่ายพร้อมกับของที่ชิงมา และการรบนี้จบด้วยการเสมอ
ยุทธนาวีและการดำเนินอื่น

ในวันเดียวกับยุทธการที่ฟิลิปปีครั้งที่หนึ่ง กองเรือฝ่ายสาธารณรัฐซึ่งลาดตระเวนทะเลไอโอเนียนสามารถขัดขวางและทำลายกองหนุนฝ่ายสามผู้นำได้ (ประกอบด้วยสองลีเจียนและกำลังพลอื่น ตลอดจนเสบียง นำโดย นีอูส ดอมีทิอัส คัลวีนัส (Gnaeus Domitius Calvinus)) ฉะนั้น ฐานะทางยุทธศาสตร์ของแอนโทนีและออกเตเวียนจึงค่อนข้างคับขัน เนื่องจากแคว้นมาซิโดเนียและเธสซาลี (Thessaly) ซึ่งสิ้นทรัพยากรแล้วไม่อาจส่งกำลังบำรุงกองทัพได้นานนัก ขณะที่บรูตัสสามารถได้รับกำลังบำรุงจากทะเลได้โดยง่าย ฝ่ายสามผู้นำจำต้องส่งลีเจียนหนึ่งลงใต้ไปอะเคีย (Achaia) เพื่อรวบรวมกำลังบำรุงเพิ่ม ขวัญของกำลังพลดีขึ้นด้วยคำมั่นว่าจะให้บำเหน็จทหารอีกนายละ 5,000 ดีนารี และเซนจูเรียนอีกนายละ 25,000 ดินารี
ทว่า อีกด้านหนึ่ง กองทัพฝ่ายผู้ปลดปล่อยถูกปล่อยไว้โดยปราศจากแผนยุทธศาสตร์ที่ดี บรูตัสมีประสบการณ์ทางทหารน้อยกว่าแคสซีอัสมาก และยิ่งไปกว่านั้น เขาไม่อาจได้รับความเคารพจากพันธมิตรและทหารของตนได้เท่า แม้หลังยุทธการ เขาเสนอให้บำเหน็จทหารอีกนายละ 1,000 ดินารี
ในอีกสามสัปดาห์ แอนโทนีสามารถรุกกองทัพลงใต้กองทัพของบรูตัสได้อย่างช้า ๆ และตั้งการป้องกันเนินใกล้กับค่ายเก่าของแคสซีอัส ซึ่งบรูตัสทิ้งไว้โดยปราศจากการป้องกัน เพื่อเลี่ยงการถูกตีทางปีก บรูตัสถูกบังคับให้ขยายแนวของเขาลงใต้ ขนานกับเอกนาเตีย (Egnatia) สร้างที่ป้องกันหลายจุด ฐานะการป้องกันของบรูตัสยังค่อนข้างปลอดภัย โดยยึดที่สูงร่วมกับมีแนวคมนาคมกับทะเลที่ปลอดภัย และเขายังต้องการรักษาแผนเดิม คือ เลี่ยงการประจัญอย่างเปิดเผยขณะที่รอให้ความได้เปรียบทางทะเลทำให้ข้าศึกล้าไปเอง ทว่า นายทหารและทหารส่วนมากหน่ายกับยุทธวิธีที่เชื่องช้าและเรียกร้องความพยายามการยุทธ์อย่างเปิดอีกหน อาจเป็นเพราะทั้งบรูตัสและนายทหารของเขาเกรงความเสี่ยงที่ทหารของตนจะแปรพักตร์เข้ากับข้าศึกหากไม่อาจรักษาภาวะมีอำนาจเหนือกำลังพลได้ พลูตาร์คยังรายงานว่า บรูตัสไม่ได้รับข่าวความปราชัยของดอมีทิอัส คัลวีนัสในทะเลไอโอเนียน ฉะนั้น เมื่อพันธมิตรตะวันออกและทหารรับจ้างเริ่มแปรพักตร์ บรูตัสจึงถูกบีบให้เข้าตีเมื่อบ่ายวันที่ 23 ตุลาคม
ยุทธการที่ฟิลิปปีครั้งที่สอง

การเผชิญหน้าครั้งที่สองเมื่อวันที่ 23 ตุลาคม ทำลายกำลังของบรูตัสจนสิ้น และเขาทำอัตวินิบาตกรรมในกาลต่อมา ทิ้งให้สามผู้นำควบคุมสาธารณรัฐโรมัน ยุทธการดังกล่าวลงเอยด้วยการประจัญบานระหว่างสองกองทัพทหารผ่านศึกที่ได้รับการฝึกอย่างดี ส่วนใหญ่ลูกธนูและหอกซัดถูกเมินไป และทหารเกาะกลุ่มกันเป็นแถวแน่นสู้รบกันตัวต่อตัวด้วยดาบ และการฆ่าฟันนั้นเลวร้ายมาก ในบั้นปลาย การเข้าตีของบรูตัสถูกขับไป ทหารของเขาแตกหนีด้วยความสับสน และแถวแตกกระเจิง ทหารของออกเตเวียนสามารถยึดประตูค่ายบรูตัสก่อนกองทัพที่แตกหนีจะมาถึงที่ป้องกันนี้ ฉะนั้น กองทัพของบรูตัสจึงไม่สามารถรวมตัวกันใหม่ ทำให้ชัยชนะของสามผู้นำสมบูรณ์ บรูตัสสามารถหนีไปยังเนินใกล้เคียงด้วยกำลังเทียบเท่าเพียง 4 ลีเจียน ด้วยเห็นว่าการยอมจำนนและการยึดตัวนั้นไม่อาจเลี่ยงได้ เขาจึงฆ่าตัวตายในวันรุ่งขึ้น
ผลลัพธ์

พลูตาร์ครายงานว่าแอนโทนีคลุมศพของบรูตัสด้วยผ้าสีม่วงเป็นสัญลักษณ์ความเคารพ โดยทั้งสองเคยเป็นสหายกันมาก่อน เขาจำได้ว่าบรูตัสเคยตั้งเงื่อนไขให้เขาเข้าร่วมแผนลอบสังหารซีซาร์แลกกับการไว้ชีวิตแอนโทนี ขุนนางโรมันหนุ่มอีกหลายคนสิ้นชีพในการยุทธ์หรือฆ่าตัวตายหลังความปราชัยนี้ รวมถึงบุตรของนักพูดข้างถนนผู้ยิ่งใหญ่ ฮอร์เตนเซียส (Hortensius) และมาร์คุส พอร์เซียส เคโต (Marcus Porcius Cato) บุตรของเคโตผู้ลูก และมาร์คุส ลีเวียส ดรูซุส คลูเดียนุส (Marcus Livius Drusus Claudianus) บิดาของลีเวีย ซึ่งต่อมาเป็นภริยาของออกเตเวียน พอร์เซีย (Porcia) ภรรยาของบรูตัส ฆ่าตัวตายเช่นกันด้วยการกลืนถ่านร้อนแดงเมื่อเธอทราบข่าวความพ่ายแพ้ ชนชั้นสูงบางส่วนสามารถเลี่ยงโดยเจรจายอมจำนนกับแอนโทนีและเข้ารับราชการกับเขา (หนึ่งในนั้นคือ มาร์คุส คัลพูร์เนียส บีบูลุส และมาร์คุส วาเลเรียส เมสซัลลา คอร์วีนุส) ชัดเจนว่าชนชั้นสูงไม่ต้องการเข้ากับออกเตเวียนหนุ่มและไร้เมตตา
กองทัพผู้ปลดปล่อยที่เหลือถูกล้อมและทหารราว 14,000 นายถูกรับสมัครเข้ากองทัพสามผู้นำ ทหารผ่านศึกแก่ถูกปลดกลับอิตาลี แต่ทหารผ่านศึกบางส่วนยังอยู่ในเมืองฟิลิปปี ซึ่งกลายเป็นอาณานิคมโรมัน
แอนโทนียังอยู่ในทางตะวันออก ขณะที่ออกเตเวียนกลับอิตาลี ด้วยภาระหนักในการหาที่ดินเพื่อตั้งถิ่นฐานทหารผ่านศึกจำนวนมาก แม้ว่าเซ็กตุส ปอมเปเอียส (Sextus Pompeius) จะยังควบคุมซิซิลีและดอมีเทียส อะเฮนอบาร์บุส (Domitius Ahenobarbus) ยังบัญชาทัพเรือฝ่ายสาธารณรัฐอยู่ กระนั้น การต้านทานของฝ่ายสาธารณรัฐก็ถูกพิชิตที่ฟิลิปปีอย่างแน่นอนแล้ว
ยุทธการที่ฟิลิปปีครั้งที่หนึ่ง
สงครามเบ็ดเสร็จ

สงครามเบ็ดเสร็จ (อังกฤษ: Total war) คือ ความขัดแย้งอันไร้ขอบเขตซึ่งประเทศคู่สงครามได้ทำการเรียกระดมทรัพยากรทั้งหมดเพื่อใช้ในการทำสงคราม ไม่ว่าจะเป็น ทรัพยากรมนุษย์ อุตสาหกรรม เกษตรกรรม การทหาร ธรรมชาติ เทคโนโลยีหรือปัจจัยอื่น ๆ ในความพยายามที่จะทำลายประเทศคู่สงครามอย่างสิ้นเชิง หรือทำลายความสามารถของอีกฝ่ายหนึ่งที่จะทำการรบต้านทานต่อไปอีก การทำสงครามเบ็ดเสร็จเคยถูกใช้ในการทำสงครามมานานหลายศตวรรษแล้ว ในการทำสงครามเบ็ดเสร็จ ความแตกต่างระหว่างทหารและพลเรือนมีน้อยมากเมื่อเทียบกับสงครามประเภทอื่น ๆ และมนุษย์ทุกคนจะถูกพิจารณาว่าเป็นส่วนหนึ่งของความพยายามในการทำสงครามของคู่สงคราม
หนังสืออ่านเพิ่มเติม

David A. Bell. The First Total War: Napoleon's Europe and the Birth of Warfare as We Know It, (2007)
Eric Markusen and David Kopf; The Holocaust and Strategic Bombing: Genocide and Total War in the Twentieth Century, (1995)
Mark E. Neely Jr.; "Was the Civil War a Total War?" Civil War History, Vol. 50, 2004
Daniel E. Sutherland and Grady McWhiney; The Emergence of Total War, (1998) US Civil War
สงครามพยัคฆ์ร้ายขนปุย 2 : ตอน คิตตี้ กาลอร์ ล้างแค้น

| สงครามพยัคฆ์ร้ายขนปุย 2 : ตอน คิตตี้ กาลอร์ ล้างแค้น |
| --- | --- |
โปสเตอร์ภาพยนตร์
กำกับ: Brad Peyton
เขียนบท: Ron J. Friedman Steve Bencich John Requa Glenn Ficarra
อำนวยการสร้าง: Polly Cohen   Andrew Lazar   Greg Michael   Brent O'Connor
นักแสดงนำ: Bette Midler James Marsden Christina Applegate Katt Williams Michael Clarke Duncan Neil Patrick Harris Sean Hayes Nick Nolte Wallace Shawn Joe Pantoliano Chris O'Donnell Jack McBrayer Fred Armisen Paul Rodriguez
กำกับภาพ: Steven Poster
ตัดต่อ: Julie Rogers
ดนตรีประกอบ: Christopher Lennertz Theme song: P!nk
บริษัทผู้สร้าง: Village Roadshow Pictures 
ผู้จัดจำหน่าย: Warner Bros.
วันฉาย:  30 กรกฎาคม พ.ศ. 2553    21 ตุลาคม พ.ศ. 2553
ความยาว: 85 นาที
ประเทศ:  สหรัฐอเมริกา    ออสเตรเลีย
ภาษา: อังกฤษ
ทุนสร้าง: 85 ล้านดอลลาห์สหรัฐ
ทำเงิน: 110,198,404 ดอลลาห์สหรัฐ
ก่อนหน้านี้: สงครามพยัคฆ์ร้ายขนปุย
ข้อมูลจาก IMDb
ข้อมูลจากสยามโซน
สงครามพยัคฆ์ร้ายขนปุย 2 : ตอน คิตตี้ กาลอร์ ล้างแค้น (อังกฤษ: Cats & Dogs: The Revenge of Kitty Galore) หรือ สงครามพยัคฆ์ร้ายขนปุย 2 (อังกฤษ: Cats & Dogs 2) เป็นภาพยนตร์อเมริกัน-ออสเตรเลีย ในระบบ 3 มิติ ที่ออกฉายในปี พ.ศ. 2553 และเป็นภาคต่อของ สงครามพยัคฆ์ร้ายขนปุย ที่ออกฉายในปี พ.ศ. 2544 รอบปฐมทัศน์จัดขึ้น ณ ประเทศสหรัฐอเมริกา เมื่อวันที่ 30 กรกฎาคม พ.ศ. 2553 และออกฉายในไทยเมื่อวันที่ 21 ตุลาคม พ.ศ. 2553 ภาพยนตร์กำกับโดย แบรด เพย์ตัน และเขียนขึ้นโดย รอน เจ เฟรียดแมน และ สตีฟ เบ็นซิช
ผู้แสดง > นักพากย์

เจมส์ มาร์สเดน รับบท Diggs
นิค โนลเต้ รับบท Butch
คริสตินา แอปเปิลเกต รับบท Catherine
แคตต์ วิลเลียมส์ รับบท Seamus
เบ็ตต์ มิดเลอร์ รับบท Kitty Galore
นีล แพทริค แฮร์ริส รับบท Lou
ฌอน เฮย์ส รับบท Mr. Tinkles
โจ แพนโตลิอาโน่ รับบท Peek
โรเจอร์ มัวร์ รับบท Tab Lazenby
ไมเคิล คลาร์ก ดันแคน รับบท Sam
วอลเลซ ชอว์น รับบท Calico
เจเค ซิมมอนส์ รับบท Gruff K-9
อลิซาเบธ เดลี รับบท Scrumptious, Patches, Catherine's Niece
ฟิล ลามาร์ รับบท Paws, Cat Spy Analyst
คาร์ลอส อลาซาคี รับบท Cat Gunner, Cat Spy Analyst
ไมเคิล เบต์ตี รับบท Angus MacDougall
เจฟ เบนเนต รับบท Duncan MacDougall
บอนนี คาฮูน รับบท Dog PA
เกรย์ ดีไลล์ รับบท Security Bulldog, Catherine's Niece
โรเจอร์ แอล แจ็กสัน รับบท Fat Cat Inmate
บัมเพอร์ โรบินสัน รับบท Cool Cat, Dog Killa, Cat Spy Analyst, Slim
อังเดร โซกลิอูซโซ รับบท Snobby K-9
คาเรน สตราสแมน รับบท French Poodle (uncredited)
ริก ดี วาสเซอร์แมน รับบท Rocky
ผู้แสดง > นักแสดง

คริส โอ'ดอนเนลล์ รับบท Shane
แจ็ค แม็คเบรเยอร์ รับบท Chuck
เฟรด อาร์มิเซ็น รับบท Friedrich
พอล รอดริเกซ รับบท Crazy Carlito
เคอร์แนน ชิปคา รับบท Little Girl
เพลงประกอบภาพยนตร์

| ลำดับ | ชื่อเพลง | Artist | ยาว |
| --- | --- | --- | --- |
| 1. | "Get the Party Started" | Dame Shirley Bassey | 3:59 |
| 2. | "Why Can't We Be Friends" | Sean Kingston feat. Jasmine V | 4:19 |
| 3. | "Bad to the Bone" | George Thorogood | 4:50 |
| 4. | "Eye of the Tiger" | Spectacular! Cast | 3:32 |
| 5. | "Born to Be Wild" | Alana Dee | 3:01 |
| 6. | "Friend" | Ziggy Marley | 2:53 |
| 7. | "Magic Carpet Ride" | KSM | 2:57 |
| 8. | "Atomic Dog" | The DeeKompressors | 2:08 |
| 9. | "Get Together" | The Youngbloods | 4:37 |
| 10. | "Concerto for Claws & Orchestra" | Christopher Lennertz | 2:40 |
สงครามโรมัน–ซิลูซิด

สงครามโรมัน–ซิลูซิด (อังกฤษ: Roman–Seleucid War) หรือ สงครามแอนทิโอคอส หรือ สงครามซีเรีย เป็นความขัดแย้งระหว่างจักรวรรดิซิลูซิดกับสาธารณรัฐโรมัน เกิดขึ้นระหว่าง 192–188 ปีก่อนคริสตกาล สงครามครั้งนี้ทำให้โรมันกลายเป็นมหาอำนาจในกรีซและรอบ ๆ ทะเลเมดิเตอร์เรเนียน
จุดเริ่มต้นของสงครามเริ่มจากทั้งสองฝ่ายต้องการเป็นใหญ่ในภูมิภาคอีเจียน โดยใน 203 ปีก่อนคริสตกาล พระเจ้าแอนทิโอคัสมหาราชแห่งซิลูซิดร่วมเป็นพันธมิตรกับพระเจ้าฟิลิปที่ 5 แห่งมาซิดอนเพื่อพิชิตดินแดนของราชอาณาจักรทอเลมี ต่อมาใน 200 ปีก่อนคริสตกาล เพอร์กามอนและโรดส์ที่เคยทำสงครามกับพระเจ้าฟิลิปที่ 5 ขอความช่วยเหลือจากโรมัน โรมันจึงยกทัพไปโจมตีมาซิดอนจนเกิดเป็นสงครามมาซิโดเนียครั้งที่สอง สงครามนี้สิ้นสุดลงเมื่อทัพโรมันและพันธมิตรชนะในยุทธการที่ไซโนสเซฟาลี ทั้งสองฝ่ายลงนามในสนธิสัญญาสันติภาพ โดยพระเจ้าฟิลิปที่ 5 ต้องชดใช้ค่าปฏิกรรมสงครามและเป็นพันธมิตรกับโรมัน
ในขณะเดียวกัน พระเจ้าแอนทิโอคัสรบชนะพระเจ้าทอเลมีที่ 5 ในยุทธการที่แพเนียม ทำให้ซีลี-ซีเรียตกอยู่ใต้อำนาจของซิลูซิด พระเจ้าแอนทิโอคัสส่งทัพเรือไปซิลิเชีย ลิเชียและแคเรียเพื่อช่วยเหลือพระเจ้าฟิลิปที่ 5 และได้รับคำเตือนจากโรดส์ว่าจะโจมตีกองเรือของพระองค์หากแล่นผ่านแหลมเจลิดอเนีย พระเจ้าแอนทิโอคัสเพิกเฉยต่อคำเตือนและสั่งให้กองเรือแล่นต่อไป ส่วนโรดส์ไม่ได้ทำตามคำเตือนเนื่องจากได้รับข่าวความพ่ายแพ้ของพระเจ้าฟิลิปที่ 5 ที่ไซโนสเซฟาลี หลังพระเจ้าแอนทิโอคัสผูกมิตรกับพระเจ้าทอเลมีที่ 5 พระองค์ก็มีแผนจะรุกเข้าไปในยุโรป
ในช่วงเวลานั้น ฮันนิบาล แม่ทัพชาวคาร์เธจที่เคยสู้กับโรมันในสงครามพิวนิกครั้งที่สองได้ลี้ภัยมายังเอฟิซัสเพื่อขอความช่วยเหลือจากพระเจ้าแอนทิโอคัส พระองค์ให้การช่วยเหลือ ด้านโรมันได้โจมตีสปาร์ตาที่ต่อต้านการแผ่อำนาจของโรมันในกรีซ สปาร์ตาเป็นฝ่ายพ่ายแพ้และขอความช่วยเหลือจากสันนิบาตอีโทเลียน ต่อมาพระเจ้าแอนทิโอคัสได้ยกทัพข้ามช่องแคบเฮลเลสปอนต์ (ช่องแคบดาร์ดะเนลส์ในปัจจุบัน) เพื่อช่วยเหลือสันนิบาตอีโทเลียน โรมันจึงส่งกองทัพมาที่กรีซ ทั้งสองฝ่ายปะทะกันที่ช่องเขาเทอร์มอพิลี โดยโรมันเป็นฝ่ายชนะ พระเจ้าแอนทิโอคัสจึงถอยทัพออกจากกรีซ ลูเชียส เอเซียติคัส แม่ทัพชาวโรมันยกทัพตามไปและปะทะกับกำลังของฮันนิบาลที่ใกล้แม้น้ำยูรีมีดอน ไมโอเนสซัสและแมกนีเซีย โดยฝ่ายโรมันและพันธมิตรเป็นฝ่ายชนะทั้งหมด โรมันและซิลูซิดลงนามสนธิสัญญาแอพาเมีย โดยพระเจ้าแอนทิโอคัสต้องชดใช้ค่าปฏิกรรมสงครามและต้องสละดินแดนด้านทิศตะวันตกของเทือกเขาทอรัส โรดส์ได้แคเรียและลิเชีย ส่วนเพอร์กามอนได้ลิเชียเหนือและดินแดนที่เคยอยู่ใต้อำนาจของซิลูซิดในเอเชียน้อย
ดินแดนเปลี่ยนตามสนธิสัญญาแอพาเมีย
  จักรวรรดิซิลูซิด
  ราชอาณาจักรเพอร์กามอน
  โรดส์
สงครามเกมคนอัจฉริยะ

| สงครามเกมคนอัจฉริยะ |
| --- | --- |
Theatrical release poster
กำกับ: Steven Spielberg
บทภาพยนตร์: Zak Penn Ernest Cline
สร้างจาก: Ready Player One โดย Ernest Cline
อำนวยการสร้าง:   Steven Spielberg  Donald De Line  Dan Farah  Kristie Macosko Krieger 
นักแสดงนำ:   ไท เชอริแดน  Olivia Cooke  Ben Mendelsohn  T.J. Miller  Simon Pegg  Mark Rylance 
กำกับภาพ: Janusz Kamiński
ตัดต่อ:   Michael Kahn  Sarah Broshar 
ดนตรีประกอบ: Alan Silvestri
บริษัทผู้สร้าง:   Warner Bros. Pictures  Village Roadshow Pictures  Amblin Entertainment  Amblin Partners  De Line Pictures  Farah Films & Management  
ผู้จัดจำหน่าย: Warner Bros. Pictures
วันฉาย:   11 มีนาคม ค.ศ. 2018 (2018-03-11) (SXSW)  29 มีนาคม ค.ศ. 2018 (2018-03-29) (United States) 
ความยาว: 140 นาที
ประเทศ: สหรัฐ
ภาษา: อังกฤษ
ทุนสร้าง: 175 ล้านดอลลาร์สหรัฐ
ทำเงิน: 582 ล้านดอลลาร์สหรัฐ
สงครามเกมคนอัจฉริยะ (อังกฤษ: Ready Player One) เป็นภาพยนตร์บันเทิงคดีวิทยาศาสตร์แนวแอกชันจากประเทศสหรัฐ กำกับโดยสตีเวน สปีลเบิร์ก เขียนบทโดยแซก เพนน์ และเออร์เนสต์ ไคลน์ ดัดแปลงจากนวนิยายเรื่อง Ready Player One ของ Cline ซึ่งตีพิมพ์เมื่อ พ.ศ. 2554 นำแสดงโดย ไท เชอริแดน, Olivia Cooke, Ben Mendelsohn, Lena Waithe, T.J. Miller, Simon Pegg และ Mark Rylance เหตุการณ์เกิดขึ้นในปี ค.ศ. 2045 มนุษยชาติส่วนใหญ่ใช้ OASIS โลกเสมือนเพื่อหลีกหนีโลกแห่งความจริง วัยรุ่นกำพร้า Wade Watts (Sheridan) พบเบาะแสของเกมที่ซ่อนอยู่ซึ่งสัญญาว่าจะมอบ OASIS ให้กับผู้ชนะ และเขาและพันธมิตร 4 คนพยายามทำให้เสร็จก่อนที่บริษัทที่ดำเนินการโดยนักธุรกิจ Nolan Sorrento (Mendelsohn) จะทำได้
แหล่งข้อมูลอื่น

เว็บไซต์ทางการ
สงครามเกมคนอัจฉริยะ ที่อินเทอร์เน็ตมูวีเดตาเบส
สงครามเกมคนอัจฉริยะ ที่ออลมูวี
สงครามเกมคนอัจฉริยะ ที่บ็อกซ์ออฟฟิศโมโจ
สงครามมหาเทพประจัญบาน

| สงครามมหาเทพประจัญบาน |
| --- | --- |
โปสเตอร์ภาพยนตร์
กำกับ: หลุยส์ เลเทอร์เรียร์
บทภาพยนตร์:   ทราวิส บีชาม  ฟิล เฮย์  แมตต์ แมนเฟรดี้ 
สร้างจาก: Clash of the Titans โดย Beverley Cross
อำนวยการสร้าง:   เบซิล อีวานิ  เควิน เดอ ลา นอย  ริชาร์ด ดี. ซานัก 
นักแสดงนำ:   แซม เวิร์ธธิงตัน  เจมม่า อาร์เทอร์ตัน  แมดส์ มิคเคลสัน  อเล็กซา ดาวาโลส  เรล์ฟ ไฟนส์  เลียม นีสัน 
กำกับภาพ: ปีเตอร์ แมนซี จูเนียร์
ตัดต่อ:   วินเซนต์ เทเบลเลียน  มาร์ตี้ วาลช์ 
ดนตรีประกอบ: รามิน จาวาดี
บริษัทผู้สร้าง:   Legendary Pictures  The Zanuck Company  Thunder Road Pictures  
ผู้จัดจำหน่าย: Warner Bros. Pictures
วันฉาย:   2 เมษายน ค.ศ. 2010 (2010-04-02) (สหรัฐอเมริกา) 
ความยาว: 108 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $125 ล้านดอลล่าร์สหรัฐ
ทำเงิน: $493.2 ล้านดอลล่าร์สหรัฐ
สงครามมหาเทพประจัญบาน (อังกฤษ: Clash of the Titans) เป็นภาพยนตร์อเมริกันในปี 2010 แนวแฟนตาซีแอคชั่น กำกับโดย หลุยส์ เลเทอร์เรียร์ ภาพยนตร์เรื่องนี้เรีเมคจากภาพยนตร์เรื่อง Clash of the Titans นำแสดงโดย แซม เวิร์ธธิงตัน, เจมม่า อาร์เทอร์ตัน, แมดส์ มิคเคลสัน, อเล็กซา ดาวาโลส, เรล์ฟ ไฟนส์, เลียม นีสัน
เนื้อเรื่องย่อ

สงครามระหว่างทวยเทพเองนั้นอาจทำลายล้างโลกได้ แม้ถือกำเนิดจากเทพแต่ถูกเลี้ยงดูให้เป็นมนุษย์ เพอร์ซีอุส ไร้หนทางที่จะปกป้องครอบครัวของเขาจาก เฮเดส เทพผู้โหดเหี้ยมแห่งยมโลก เมื่อไม่เหลืออะไรให้สูญเสีย เพอร์ซีอุสจึงอาสาเป็นผู้นำในภารกิจเสี่ยงภยันตรายเพื่อเอาชนะเฮเดสก่อนที่เขาจะสามารถยึดอำนาจจาก ซุส และเปิดประตูนรกขึ้นบนโลก เพอร์ซีอุสออกเดินทางสู่โลกต้องห้ามเบื้องล่างในการเป็นผู้นำกองทัพนักรบผู้กล้า เพื่อต่อสู้กับเหล่าปีศาจนอกรีตและสัตว์ร้ายน่าสพรึงกลัว เขาจะมีทางรอดได้หากเขาสามารถยอมรับพลังแห่งเทพ ท้าทายโชคชะตาและลิขิตชีวิตด้วยตนเอง
นักแสดง

แซม เวิร์ธธิงตัน รับบท เทพเพอร์ซีอุส
เจมม่า อาร์เทอร์ตัน รับบท เทพไอโอ
แมดส์ มิคเคลสัน รับบท ดราโก้
อเล็กซา ดาวาโลส รับบท เจ้าหญิงแอนโดรเมดา
เรล์ฟ ไฟนส์ รับบท เทพเฮเดส
เลียม นีสัน รับบท เทพซุส
เจสัน เฟลมิง รับบท กษัตริย์อคริเซียส\ คาบิลอส
เลียม คันนิ่งแฮม รับบท โซลอน
นิโคลัส เฮาลต์ รับบท ยูสไบอัส
ฮันส์ แมธเทอสัน รับบท อิซาส
รอรี่ แมคแคนน์ รับบท เบโล
ลุค อีแวนส์ รับบท เทพอะพอลโล
แดนนี่ ฮุสตัน รับบท เทพโพไซดอน
อเล็กซานเดอร์ ซิดดิก รับบท เทพเฮอร์มีส
อจเนส เดย์น รับบท อะโพรไดยต์
พีต พอเซิลธ์เวต รับบท สไปรอส
เอลิซาเบธ แมคกอฟเวิร์น รับบท มาร์มาร่า
ลุค เทรดอะเวย์ รับบท โปรโคเปียน
พอลลี วอล์กเกอร์ รับบท ราชินีแคสสิโอเปีย
วินเซนต์ เรแกน รับบทกษัตริย์เซฟิอัส
คายา สโคเดลาริโอ รับบท พาเชต
วิลเลียม ฮิวสตัน รับบท อัมมอน
เอียน ไวท์ รับบท เชเอียห์ ซูลีแมน
แหล่งข้อมูลอื่น

เว็บไซต์ทางการ
สงครามมหาเทพประจัญบาน ที่ออลมูวี
สงครามมหาเทพประจัญบาน ที่บ็อกซ์ออฟฟิศโมโจ
สงครามมหาเทพประจัญบาน ที่อินเทอร์เน็ตมูวีเดตาเบส
สงครามมหาเทพประจัญบาน ที่รอตเทนโทเมโทส์
Tenerife, Canary Islands, "Clash of the Titans" location
Clash of the Titans filming locations in Wales เก็บถาวร 2010-02-16 ที่ เวย์แบ็กแมชชีน